 Fifa Best player 2020: Lewandowski beat Messi, Ronaldo to win mens player awards, see all winners  Na dat time of di year again when di best of world football go get recognition for di Best Fifa Football Awards wey, happen for di first time dis year, na virtual event. British sports journalist Reshmin Chowdhury and former ogbonge player Ruud Gullit of Netherlands go both host di virtual TV show. On di night Fifa president  Gianni Infantino apologise say im no go fit attend di 2020 ceremony. Di awards begin with di Fifa Foundation Award wey Manchester United forward Marcus Rashford win, and e end wit Best Mens Player award. Dem praise Rashford for im inspirational work wia im help raise millions of pounds in donations and convince di UK goment to give free food to school students and families wey no too get money. Di awards also pay tribute to Diego Maradona. Last month, di football legend and one of di greatest players of all time, die at di age of 60. 